Apostelen Jakob

Apostelen Jakob (hebraisk:  Yaʿqob, gresk: Ἰάκωβος; antatt død år 44), var en av Jesu tolv apostler og tradisjonelt betraktet som den første av de tolv apostlene som ble martyr. Han var sønn av Sebedeus og Salome og bror til Johannes. Han er også blitt kalt for Jakob den store eller Jakob den eldre for å skille ham fra apostelen Jakob, sønn av Alfeus og Jakob, Jesu bror, også kalt for Jakob den rettferdige. Apostelen Jakob, sønn av Sebedeus, er skytshelgen av Spania og er således ofte identifisert som Santiago, et spansk navn avledet fra spanske santo, «hellig», og Yago, en gammel spansk form av det bibelske navnet Jakob. Sistnevnte navn kommer enten fra et hebraisk rotord  ʿqb i betydningen «å følge, å være tilbake», men også «erstatte, overliste, angripe», eller fra ordet for «hæl»,  ʿaqeb, «den som holder i hælen».«The name Jacob in the Bible», Abarim Publications«Given Name Jacob», Behind the name Som spansk skytshelgen er det en nasjonal tradisjon at Jakob skal være begravet i valfartsstedet Santiago de Compostela i Spania.

 I Det nye testamente 
Som sønn av Sebedeus og Salome er Jakob kalt for «den store torden» for å skille ham fra apostelen Jakob «den mindre». Han var bror av Johannes, den elskede disippelen, og antagelig den eldste av de to.«St. James the Greater», Catholic Encyclopedia

Hans foreldre synes å ha vært mennesker av en viss økonomisk status. Hans far Sebedeus var en fisker på Genesaretsjøen som antagelig bodde i eller i nærheten av Betsaida, dagens område Galilea, kanskje i Kapernaum, en fiskelandsby på nordbredden av Genesaretsjøen. Han hadde en del ansatte, båtmenn. Salome, hans mor, var en av de fromme kvinner som etterpå fulgte Kristus og «med det de eide, hjalp de Jesus»,Nettbibelen: Evangeliet etter Lukas 8:3 og hans bror Johannes var personlig kjent av ypperstepresten, og må ha økonomisk ressurser for å sørge for Jesus’ mor.

Det er sannsynlig at hans bror ikke hadde fått den tekniske undervisningen i rabbinske skoler; i denne betydningen var de begge ulærde og uten noen offisielle posisjon blant jødene. Men, i henhold til foreldrenes samfunnsmessige rang må de ha vært menn av ordinær utdannelse, den felles bakgrunn til alle jøder på denne tiden. Jakob er beskrevet som en av de første disiplene som sluttet seg til Jesus. De synoptiske evangelier uttrykker at Jakob og Johannes var sammen med deres far ved innsjøens bredder da Jesus krevde at de skulle følge ham.Nettbibelen: Evangeliet etter Matteus 4:21-22 «De satt i båten og bøtte garn. Da kalte han dem, og de lot faren, Sebedeus, bli igjen i båten sammen med leiefolkene og fulgte ham.»Nettbibelen: Evangeliet etter Markus 1:19-20

Jakob var den ene av tre apostler som Jesus valgte for å være vitne til hans forklarelse på berget.Nettbibelen: Evangeliet etter Matteus 17:1-9; Markus 9:2-8; Lukas 9:28-36Hognestad, Helge (22. februar 2014): «Forklarelsen»  Jakob og JohannesNettbibelen: Evangeliet etter Markus 10:35-45 (eller i en annen tradisjon, deres mor),Nettbibelen: Evangeliet etter Matteus 20:20-28 ba Jesus om å gi dem sitteplass på hans høyre og venstre side i hans rike, men Jesus avviste dem, det var ikke opp til ham å avgjøre, og de andre apostlene ble irritert på dem. Jesus og hans disipler kom til en samaritansk landsby, men mente at de ikke ble godt nok tatt imot, og Jakob og hans bror spurte Jesus om en «ild fare ned fra himmelen og fortære dem», men han talte strengt til dem og sa at han ikke var kommet for å ødelegge menneskeliv.Nettbibelen: Evangeliet etter Lukas 9:51-56

Apostlenes gjerninger nedtegnet at «kong Herodes hånd på noen i menigheten og fór hardt fram mot dem.»Nettbibelen: Apostlenes gjerninger 12:1 Denne Herodes er tradisjonelt blitt identifisert med Herodes Agrippa I som fikk Jakob «henrettet med sverd.»Nettbibelen: Apostlenes gjerninger 12:2 Han er den eneste apostelen hvis martyrium er nedtegnet i Det nye testamentet. Han er således tradisjonelt antatt å være den første av de tolv apostlene som ble martyr for sin tro. Forfatteren R. E. Nixon foreslår at hans død kan ha blitt utløst av Jakobs oppfarende gemytt,Nixon, R. E. (1963): «Boanerges» i: Douglas, J. D. red.: The New Bible Dictionary, London: The Inter-Varsity Fellowship, s. 1354. for han selv og hans bror Johannes hadde fått tilnavnet Boanerges, som betyr «tordensønner».Nettbibelen: Evangeliet etter Markus 3:17 Forfatteren F. F. Bruce har i kontrast til denne fortellingen satt opp frigjøringen av apostelen Peter, som ble reddet fra et fengsel av en engel, og konstaterer at «Jakob skulle dø mens Peter skulle slippe unna» er et «mysterium av guddommelig forsyn.»Bruce, F. F. (1964): Commentary on the Book of the Acts, Grand Rapids: Eerdmans, s. 251.

Dennis MacDonald, en forsker på Det nye testamente, har identifisert Kastor og Polydevkes fra gresk mytologi (Castor og Pollux på latin) som basiskarakterene for framtoningen til brødrene Jakob og Johannes i fortellingen til evangelisten Markus.MacDonald, Dennis (2000): The Homeric Epics and the Gospel of Mark, Yale University Press, s. 24-32. Macdonald siterer opprinnelsen til den identifikasjonen til 1913 da J. Rendel Harris utga sitt verk Boanerges,Harris, J. Rendel (1913): Boanerges, Cambridge University Press, s. 1-4. hvor tittelen på boken er ren referanse til Boanerges (Βοανηργές), et gresk ord for torden, noe som igjen er en epitet for Zevs, far til Polydevkes (Pollux) i hva MacDonald kaller en tidlig kristen dioskurisme.Harris, J. Rendel (1917): «Some Notes on Christian Dioscurism» (PDF) i: The Dioscuri in the Christian Legends : The Cult of the Heavenly Twins, Cambridge University Press, s. 374

 Referanser 

 Eksterne lenker 

«St. James the Great, Apostle» i: Butler's Lives of the Saints
«The Life, Miracles and Martyrdom of St. James the Great» , Apostle and Martyr of the Christian Church

Jakob
Jakob
Jakob
Kategori:Personer fra Norddistriktet i Israel
Kategori:Personer fra Betsaida